|  |
| --- |
|  PATVIRTINTA  |
|  Plungės rajono savivaldybės  administracijos direktoriaus  2023 m. vasario 7 d.  įsakymu Nr. DE - 89 |

**Plungės lopšelis-darželis „Pasaka“ 291128570**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(įstaigos pavadinimas, kodas)**

**­2023 METŲ VEIKLOS PLANO APRAŠYMAS**

|  |
| --- |
| **Metinio veiklos plano parengimo argumentai** Planas parengtas vadovaujantis Lietuvos Respublikos vietos savivaldos  įstatymo  103 straipsnio  4 punktu, Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“ ketvirto skirsnio nuostatomis (Lietuvos Respublikos Vyriausybės 2022 m. gruodžio 14 d. nutarimo Nr. 1264 redakcija), Plungės rajono savivaldybės tarybos 2023 m. sausio mėn. 26 d.  sprendimo Nr.T1-29 „Plungės rajono savivaldybės tarybos 2021 m. gruodžio 27 d. Nr.T1-316 „Dėl Plungės rajono savivaldybės strateginio planavimo organizavimo tvarkos aprašo patvirtinimo“ pakeitimo 60 punktu. |

|  |
| --- |
| **Trumpa situacijos analizė**Plungės lopšelį-darželį „Pasaka“ lanko 207 vaikai. Įstaigoje sukomplektuota 12 grupių, 2 iš jų priešmokyklinio ugdymo grupės, 2 specialiojo ugdymo grupės. Lopšelis-darželis organizuoja ugdymo procesą : ikimokyklinio, priešmokyklinio, specialiojo ugdymo grupių darbo trukmė 10,5 val., 5 dienų darbo savaitė , vienos specialiosios grupės darbo trukmė – 24 valandos.Patvirtinti 34,60 darbuotojų etatai. Mokytojų – 35,85, aptarnaujančio personalo 29,33 . Iš viso 68,18 et . Mokytojų kvalifikacinės kategorijos: 9 turi mokytojo, 14 vyresniojo mokytojo, 9 metodininko.Lopšelis-darželis teiks kokybišką ikimokyklinį ir priešmokyklinį ugdymą, parengs vaikus priešmokykliniam ugdymui ir mokymuisi mokykloje, įgyvendins atnaujintą ikimokyklinio ugdymo programą „Mąstydamas pažįstu save ir pasaulį“, ir atnaujintą bendrąją priešmokyklinio ugdymo programą. Bus skiriamas dėmesys žaidimui, kaip pagrindiniam ugdymo metodui, vaikų gebėjimų atskleidimui per jų iniciatyvas bei asmeninę patirtį. Bus įgyvendinti „Sveikatą stiprinančios mokyklos“, „Aktyvios mokyklos“ ir „Gamtosauginės mokyklos“ veiklos planai. „Pedagogų kvalifikacijos tobulinimo prioritetas – žinių apie žaidimą, kaip veiksmingiausią ugdymo metodą ikimokykliniame amžiuje įgijimas bei „Inovacijų vaikų darželyje“ mokymai. Taip pat tobulinsime pedagogų mokymosi mokytis kompetenciją, komandinio darbo gebėjimus, dalinsimės IKT taikymo ugdyme idėjomis. Pedagogų komanda atliks parengiamuosius darbus dėl lopšelio-darželio sėkmingo „Mąstymo mokyklos“ akreditacijos proceso. Teiksime savalaikę specialistų pagalbą vaikui ir jo šeimai, tęsime ugdymo lauke ir sveikatinimo veiklų organizavimą, veiklose naudosime IKT, „Mąstymo mokyklos“ metodus, taip praturtindami vaikų patirtį ir kūrybiškumo ugdymą. Sieksime atsakingos sąveikos su ugdytinių tėveliais: rengsime diskusijas veiklos gerinimo klausimais, organizuosime švietimo renginius, kuriuose susitarsime dėl geresnių vaiko ir suaugusiųjų bendravimo, ugdymo galimybių, informuosime apie ugdomąjį procesą. Toliau siekiama tobulinti lauko aplinką: įrengti fizinio aktyvumo taką, tobulinti ugdomąją aplinką lauke.  |

|  |
| --- |
| **Savivaldybės strateginio plėtros plano prioritetai ir uždaviniai, susiję su metiniu veiklos planu.****Nesusiję.** |

|  |
| --- |
| **Numatomas metinio veiklos plano įgyvendinimo rezultatas** Užtikrinamas ikimokyklinio, priešmokyklinio, specialiojo ugdymo programų vykdymas: vidinės ir išorinės ugdymo(si) aplinkos įstaigoje gerinimas, ugdymosi priemonių įsigijimas, pedagogų ir kitų ugdyme dalyvaujančių asmenų kvalifikacijos tobulinimas. |